Linux fut már az Xboxon is
Linux-fanatikus programozók egy csoportjának sikerült futtatniuk a SuSE Linuxot az Xbox játékkonzolon.
Idén nyár elején hívták életre német programozók az Xbox Linux Projectet,  melynek célja, hogy a Microsoft Xbox konzolgépén váljék lehetõvé a Linux operációs rendszer futtatása. Mindez a fejlesztõk szerint azért lenne hasznos, mert e révén a gyakorlatilag egy PC-hez hasonló alkatrészeket tartalmazó, ám jóval olcsóbb játékgépet teljesértékû asztali számítógéppé lehetne alakítani.

A projekt résztvevõinek augusztus végén sikerült elõállniuk egy kezdetleges Linuxszal, amely alapvetõ hálózati funkciókat kínált, így alkalmassá tette a hardveresen módosított konzolt webszerverként való használatra. Szeptember 2-án a programozóknak sikerült már SuSE Linux 8-at is futtatni a Gnome és a KDE grafikus felhasználói felülettel együtt. Amint arról  az Xbox Linux Project weboldalon lévõ képek  tanúskodnak, sikerült futtatni a konzolon a Kmail nevû linuxos e-mail klienst, illetve a StarOffice irodai szoftvercsomag alkalmazásait, valamint a Tux Racer nevû játékot is (bár ez igen lassan, csupán 1 FPS-sel futott). 

Mivel az Xboxon szabványos USB csatlakozók találhatók, a fejlesztõk hagyományos billentyûzetet és egeret is tudtak illeszteni a konzolhoz, bár annak képe egyelõre csak televízión keresztül jeleníthetõ meg. Mint ismeretes, a projekt végsõ célja az, hogy lehetõvé váljon a Linux használata mindennemû hardveres módosítás nélkül, csupán egy CD-ROM segítségével.
programozó Linux SuSE Microsoft Xbox Xbox